European Border Breakers Awards

European Border Breakers Awards (EBBA) on igal aastal välja antavad auhinnad, millega tunnustatakse kümmet edukat uut artisti või ansamblit, kes on oma esimese rahvusvaheliselt ilmunud albumiga saavutanud publikumenu väljaspool oma kodumaad. Auhinna European Border Breakers Award laureaatide hulka kuuluvad näiteks Adele, Tokio Hotel, The Baseballs, Zaz, Lykke Li, Milow, Katie Melua, Damien Rice, Caro Emerald, Stromae ja skupina Mumford & Sons. EBBA auhind on Euroopa Komisjoni algatus ning see on Euroopa Liidu auhind. EBBA auhindade võitjate valimise ja auhinnatseremoonia korraldamise eest vastutab Noorderslag Foundation, mille missioon on toetada Euroopa popmuusika levikut. Euroopa Ringhäälingute Liit (EBU) Euroopa talendivahetusprogramm (ETEP), mis loob võrgustiku Euroopa popmuusikafestivalide vahel, hõlbustades Euroopa ansamblite esinemiste korraldamist väljaspool nende kodumaad. ETEP pakub ka meediale teavet uute Euroopa artistide kohta. Auhinna „European Border Breakers Awards” kandidaadid valitakse välja järgmiste kriteeriumite alusel: Artisti esimese Euroopa riikides ilmunud rahvusvahelise albumi edu väljaspool esineja kodumaad viimase aasta jooksul. Kui palju on Euroopa Ringhäälingute Liitu kuuluvad raadiojaamad artisti muusikat mänginud. Artisti edu Euroopa festivalidel (ETEP) väljaspool oma kodumaad. Alates 2010. aastast toimub internetihääletus, et selgitada välja, kes EBBA auhinna võitjatest saab lisaks ka publikuauhinna. Esimene publikulemmik oli Belgia laulja ja laulukirjutaja Milow. 2011. aastal võitis Saksa rock'n'roll'i bänd The Baseballs. Alates 2009. aastast toimub auhinnatseremoonia jaanuaris Madalmaade linnas Groningenis korraldatava Eurosonic Noorderslagi festivali raames. Õhtujuhiks on BBC saatejuht ja muusik Jools Holland. ] EBBA auhindade võitjad astuvad üles nii teleürituse käigus kui ka festivalil. Erikülalistena kutsutakse esinema eelmiste aastate võitjaid. Tseremoonia salvestab Madalmaade riikliku ringhäälingu kanal NOS/NTR ning kannab üle Ned 3. Igal aastal teeb üritusest ülekande mitu Euroopa telekanalit. EBBA auhinnad anti esmakordselt välja 2004. aastal Euroopa Komisjoni algatusel. European Border Breakers Awards auhindu toetatakse Euroopa Liidu programmist „Kultuur”, mille eesmärk on edendada artistide ja kultuuritöötajate piiriülest liikuvust, ergutada kultuuri- ja kunstiloomingu riikidevahelist ringlust ning soodustada kultuuridevahelist dialoogi. Publikuauhind: Selah Sue Publikuauhind: The Baseballs Publikuauhind: Milow European Border Breakers Awards "Winners of the 2011 European Border Breakers Awards", Subba-cultcha.com. Kasutatud 19.09.2011 "A guide to music festivals at home and in the EU", Talktoeu.ie. Kasutatud 19.09.2011 "About Eurosonic Noorderslag", Eurosonic-noorderslag.nl. Kasutatud 18.09.2011 "EBBA Awards", Eurosonic-noorderslag.nl. Kasutatud 19.09.2011 "European Talent Exchange Program", Etep.nl. Kasutatud 19.09.2011 "Selection criteria", Europeanborderbreakersawards.eu. Kasutatud 19.09.2011 "European Union Award for Contemporary Music", Ec.europa.eu. Kasutatud 19.09.2011 "Milow Wins First Public Choice At EBBA!", Encore.celebrityaccess.com. Kasutatud 19.09.2011 "EBBA Awards: The Baseballs win Public Choice Award", Eurosonic-noorderslag.nl. 12. jaanuar 2011 "Programma", Nps.nl. 8. jaanuar 2011 Ametlik veebisait EBBA Euroopa Komisjoni kultuuriportaalis Eurosonic Noorderslagi festivali veebisait